Nnipa a ne din ahyeta wɔ ɔman yi mu nyinaa wɔ galamsey ho; agudetuo a mmara mma ho kwan, Aisha Huang asesa ne lɔya no wɔ asɛnnie a ɛrekɔ soɔ a ɛfa wira a ɔbɔ wiraa ɔman yi mu wɔ kwan bɔne a mmara mma ho kwan no mu.
Mmaranimfoɔ mmienu a ɔde wɔn asi Effah Dartey a ɔwɔ n’ahomegyeɛ mu a wagyina China foɔ no anan mu adi ama wɔn bɛyɛ mfeɛ nnum nie no ne, Miracle Attachey ne Hope Agboado.
ℇwɔ mu sɛ deɛ ama wayi Lɔya Effah Dartey mu no mu nna hɔ deɛ, nanso ɛsɛ sɛ alɔyafoɔ mmienu yi hyɛ asɛnnie atadeɛ no gyina saa asɛnnie yi mu
Owura Dartey a ɔyɛ NPP mmaranimni yi dwuma a ɔdi sɛ ɔkamafoɔ ma China foɔ a wɔwɔ ɔman yi mu no hyɛɛ aseɛ 2018 mu.
Owura yi agyina mu ama awuraa yi wɔ kwaadu a wɔdii kan de bɔɔ no wɔ galamsey ho no mu wɔ asɛnnibea akɛseɛ no nyinaa mu. Ↄsane nso gyinaa mu maa no wɔ nnansa yi ara asɛm a ɛbaa sɛ awuraa yi afa kwan bɔne so awira ɔman yi mu no mu, berɛ a na ɛrehyɛ aseɛ no, a saa nsɛm yi mmienu nyinaa da so sensɛn asɛnnibea hɔ.
Ansa na otemmuafoɔ a ɔte asɛm no so no rebɛda alɔyafoɔ afoforɔ a wɔrebɛtoa asɛnnie no so no adi Dwoada no, na lɔyani yi aduru berɛ a ɛsɛ sɛ ɔtoto kwaadubɔfoɔ no adansefoɔ no mu deɛ ɔdi kan ne deɛ ɔtɔ so mmienu ano.
Aisha Huang bɛsane aba asɛnnibea Ↄpɛnimma 14, 2022.
